Ichthyosauria - Wikipèdia

# Ichthyosauria

### Un article de Wikipèdia, l'enciclopèdia liura.

Los ictiosaures constituisson un grop de reptils marins preïstorics qu'abitèron la Tèrra del Permian (fa 250 milions d'annadas) fins al Cretacèu (fa 65 milions d'annadas).

Lor nom vòl dire reptil peis, mas semblavan mai un dalfin que non pas un peis. Avián una mena de bèc plen de dents pichonas per agantar aisidament lor mangiscla, peisses, clauvissas e pofres, e de còps que i a manjavan tanben de pterosaures qu'èran tròp prèp de l'aiga. Se coneis çò que manjavan gràcias a de fossils ont es estat conservat lor darrièr repais.

Aquestes animals pausavan pas d'uòus, pr'amor que lor adaptacion a l'aiga èra tant bona que podián pas sortir sul maratge per pausar los uòus. Encara un còp, se coneis de fossils ont la maire moriguèt amb son pichon dins lo ventre, a mand de sortir.

Los ictiosaures arribèron pas a l'extincion K/T, fa ara 65 milions d'annadas. Se coneis pas plan ben la causa de lor extincion, mas benlèu foguèt pr'amor que fa ara 80 milions d'annadas lo nivèl de la mar baissèt fòrça e desapareguèron las aigas pauc prigondas ont eles demoravan.

Cal pas confondre los ictiosaures amb los dinosaures.

Recuperat(ada) de "http://oc.wikipedia.org../../../i/c/h/Ichthyosauria.html"

Categorias de la pagina: Paleontologia

##### Views

- Article
- Discussion
- Version actuala

##### Recercar

##### Autras lengas

- Български
- Català
- Deutsch
- English
- Español
- Français
- עברית
- Italiano
- 日本語
- Lëtzebuergesch
- Nederlands
- Norsk (bokmål)
- Polski
- Português
- Slovenčina
- 中文